CELEX: 32019D0120
Language: lt
Date: 2019-01-24 00:00:00
Title: 2019 m. sausio 24 d. Komisijos įgyvendinimo sprendimas (ES) 2019/120, kuriuo dėl nukrypti leidžiančios nuostatos dėl vaisinių augalų dauginamosios medžiagos ir sodininkystei skirtų vaisinių augalų importo iš trečiųjų šalių sąlygų taikymo laikotarpio pratęsimo iš dalies keičiama Tarybos direktyva 2008/90/EB (pranešta dokumentu Nr. C(2019) 254)

28.1.2019   
               
               
                  LT
               
               
                  Europos Sąjungos oficialusis leidinys
               
               
                  L 24/27
               
            
         KOMISIJOS ĮGYVENDINIMO SPRENDIMAS (ES) 2019/120
         2019 m. sausio 24 d.
         kuriuo dėl nukrypti leidžiančios nuostatos dėl vaisinių augalų dauginamosios medžiagos ir sodininkystei skirtų vaisinių augalų importo iš trečiųjų šalių sąlygų taikymo laikotarpio pratęsimo iš dalies keičiama Tarybos direktyva 2008/90/EB
         
            
               (pranešta dokumentu Nr. C(2019) 254)
            
         
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2008 m. rugsėjo 29 d. Tarybos direktyvą 2008/90/EB dėl prekybos vaisinių augalų dauginamąja medžiaga ir sodininkystei skirtais vaisiniais augalais (1), ypač į jos 12 straipsnio 2 dalies antrą pastraipą,
         kadangi:
         
                     (1)
                  
                  
                     pagal Direktyvos 2008/90/EB 12 straipsnio 1 dalį Komisija turi nuspręsti, ar trečiojoje šalyje išauginta dauginamoji medžiaga ir vaisiniai augalai, dėl kurių suteikiamos tos pačios garantijos dėl tiekėjo įsipareigojimų, tapatumo, požymių, augalų sveikatos, auginimo terpės, pakavimo, kontrolės priemonių, ženklinimo ir plombavimo, visais šiais atžvilgiais yra lygiaverčiai dauginamajai medžiagai ir vaisiniams augalams, išaugintiems Sąjungoje, ir atitinka tos direktyvos reikalavimus bei sąlygas. Direktyvos 2008/90/EB 12 straipsnio 2 dalyje nustatyta nukrypti leidžianti nuostata, kuria valstybėms narėms leidžiama, kol bus priimtas tas sprendimas, dauginamosios medžiagos ir vaisinių augalų importui taikyti sąlygas, kurios būtų bent jau lygiavertės sąlygoms, taikomoms Sąjungoje išaugintai vaisinių augalų dauginamajai medžiagai ir vaisiams augalams;
                  
               
                     (2)
                  
                  
                     tokia nukrypti leidžianti nuostata taikoma iki 2018 m. gruodžio 31 d. Todėl valstybės narės gali taikyti sąlygas, lygiavertes Komisijos įgyvendinimo direktyvoms 2014/96/ES (2), 2014/97/ES (3) ir 2014/98/ES (4);
                  
               
                     (3)
                  
                  
                     šiuo metu vis dar turima nepakankamai informacijos apie trečiosiose šalyse taikomus reikalavimus, todėl Komisija negali priimti jokio tokio sprendimo dėl kurios nors iš trečiųjų šalių;
                  
               
                     (4)
                  
                  
                     siekiant išvengti prekybos sistemos sutrikimų, valstybės narės turėtų toliau naudotis šia nukrypti leidžiančia nuostata;
                  
               
                     (5)
                  
                  
                     nuo 2019 m. gruodžio 14 d. bus taikomos Europos Parlamento ir Tarybos reglamente (ES) 2016/2031 (5) nustatytos naujos augalų sveikatos taisyklės. Pagal šias naujas taisykles kenksmingieji organizmai, kurie šiuo metu yra įtraukti į Įgyvendinimo direktyvą 2014/98/ES, ir dauginamosios medžiagos sveikumo reikalavimai pateks į to reglamento taikymo sritį. Todėl tikslinga suteikti pakankamai laiko įvertinti, kaip trečiosios šalys laikosi naujų augalų sveikatos taisyklių, nustatytų Reglamente (ES) 2016/2031 ir jo įgyvendinimo teisės aktuose;
                  
               
                     (6)
                  
                  
                     todėl Direktyvos 2008/90/EB 12 straipsnio 2 dalyje nustatytas nukrypti leidžiančios nuostatos taikymo laikotarpis turėtų būti pratęstas iki 2022 m. gruodžio 31 d.;
                  
               
                     (7)
                  
                  
                     todėl Direktyva 2008/90/EB turėtų būti atitinkamai iš dalies pakeista;
                  
               
                     (8)
                  
                  
                     šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto Vaisinių augalų genčių ir rūšių dauginamosios medžiagos skyriaus nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            Direktyvos 2008/90/EB 12 straipsnio 2 dalies pirmoje pastraipoje data „2018 m. gruodžio 31 d.“ pakeičiama „2022 m. gruodžio 31 d.“
         
         
            2 straipsnis
            Šis sprendimas skirtas valstybėms narėms.
         
         
            Priimta Briuselyje 2019 m. sausio 24 d.
            
               
                  Komisijos vardu
               
               Vytenis ANDRIUKAITIS
               
                  Komisijos narys
               
            
         
         
            (1)  OL L 267, 2008 10 8, p. 8.
         
            (2)  2014 m. spalio 15 d. Komisijos įgyvendinimo direktyva 2014/96/ES dėl vaisinių augalų dauginamosios medžiagos ir sodininkystės vaisinių augalų, kuriems taikoma Tarybos direktyva 2008/90/EB, ženklinimo, plombavimo ir pakavimo reikalavimų (OL L 298, 2014 10 16, p. 12).
         
            (3)  2014 m. spalio 15 d. Komisijos įgyvendinimo direktyva 2014/97/ES, kuria įgyvendinamos Tarybos direktyvos 2008/90/EB nuostatos dėl tiekėjų ir veislių registracijos ir bendrojo veislių sąrašo (OL L 298, 2014 10 16, p. 16).
         
            (4)  2014 m. spalio 15 d. Komisijos įgyvendinimo direktyva 2014/98/ES, kuria įgyvendinamos Tarybos direktyvos 2008/90/EB nuostatos dėl jos I priede nurodytoms vaisinių augalų gentims ir rūšims taikomų specialių reikalavimų, tiekėjams keliamų specialių reikalavimų ir oficialių patikrinimų išsamių taisyklių (OL L 298, 2014 10 16, p. 22).
         
            (5)  2016 m. spalio 26 d. Europos Parlamento ir Tarybos reglamentas (ES) 2016/2031 dėl apsaugos priemonių nuo augalų kenkėjų, kuriuo iš dalies keičiami Europos Parlamento ir Tarybos reglamentai (ES) Nr. 228/2013, (ES) Nr. 652/2014 ir (ES) Nr. 1143/2014 ir panaikinamos Tarybos direktyvos 69/464/EEB, 74/647/EEB, 93/85/EEB, 98/57/EB, 2000/29/EB, 2006/91/EB ir 2007/33/EB (OL L 317, 2016 11 23, p. 4).